《感忠雅九章》
明代·霍韬

兀兀者木，胡然再华。彼木则华，岂伊瑞邦家。邦家孕贤，节脩且姱。

忠贤脩姱，明运亨嘉。

忠贤降灵，有占斯石。忠贤之心，匪也斯席。忠贤之心，遑遑皇国。

朝昏翼翼，衷冲翼翼。

忠贤之心，如柏斯茜。彼柏之茜，固趾石贞。匪霜雨变，忠贤之心。

如柏之贞，匪霜雨变。

粤昔婺源，有石其翳。石如镜如，霞霾其蔽。粤闻自昔，隋唐之际。

有汪先公，保邦之勚。世德绳艺，汪德绳艺，是石之异。

忠贤之衷，与天地通。木枯而华，气天地通。石翳而晶，气天地通。

天地感通，贤之衷忠。

忠衷之积，应运而亨。运也匪值，蕴也山灵。应运时乘，风声楞楞。

风声楞楞，天下和平。

楞楞风声，九天其迈。如彼鸿毛，翳天之外。如彼先公，曾唐之赉。

唐室之赉，天地交泰。忠贤之心，绳绳匪懈，绳德匪懈。

受福是介，受福之介，孙子是赖。岂曰誉沽，旁訾以韰。

亦有流言，式予德戒。

予德衷式，徵之于情。于情之忒，于德之徵。如石衷润，其光斯澄。

如木衷和，其华斯嵘。显允君子，忠贤是绳。汪之先公，唐室令名。

显允君子，令名是绳，孙子是贞。忠衷，同治本作“衷忠”。

作者简介：霍韬（1487年-1540年），字渭先，号兀崖，南海县石头乡（现属广东省佛山市石湾区澜石镇）霍族人。霍韬平生勤奋上进，广博多学，文人学士多称他为渭崖先生。嘉靖十九年（1540年），霍韬在京暴病逝世，享年54岁。明帝追封为太师太保。谥文敏，运葬于广东省增城县境风箱冈对面山上，并在乡内建祠祀奉（祠现存），后人对他和石肯乡梁储，西樵大同乡方献夫，同称为明代南海县的“三老阁”。霍韬学博才高，著作甚多，有《诗经注解》、《象山学辨》、《程周训释》等。今有《霍文敏公全集》传世。